唐才常

唐才常（1867年－1900年），字伯平，号绒丞，又字佛尘，湖南浏阳人，19世纪后半段东亚政治人物，维新分子。伊在拉同治六年（1867年）出生，搭谭嗣同是浏阳老乡，一道侪是欧阳中鹄个学生，畀人叫做“浏阳二杰”，

光绪廿三年（1897年），唐搭熊希龄、谭嗣同、蒋德钧、陈三立等一道，在拉长沙创设湖南时务学堂。

光绪廿四四年（1898年）正月，伊搭谭嗣同一道，发起创立南学会，担任议事会友。八月，伊应谭嗣同个请求，召赴京师，弗过到汉口之后，闻政变发生，谭嗣同就义。就往南走到上海，并且跑路到海外。之后，伊到香港、新加坡、日本等地方活动。

光绪廿五年（1899年）二月，伊回到上海，主编《亚东时报》。个一年个秋天，又跑到香港、南洋、日本，搭康有为、梁启超、孙中山等接触，准备武装勤王，并为谭嗣同报仇。

光绪二十六年（1900年）庚子拳乱发生之后，伊开始积极活动，搞出一个临时国会，准备用迭个作为自家发动起义个手段。会中推举容闳、严复作为正副会长，唐才常自家任总干事，参加者有八十几个人，包括孙宝瑄、汪康年、章太炎、毕永年等。之后准备在拉长江中游发动起义。

弗过，因为嘸啥军事经验，做实体又比较马虎，伊拉个活动，实际情况侪畀清朝当局弄个清清爽爽。七月廿七号，伊在拉武昌畀张之洞下令捉牢，张之洞派郑孝胥去审问伊，伊态度强硬，第二天杀头。

Category:湖南人
Category:清朝人